Source: http://rovaniemi.cloudnc.fi/fi-FI/Toimielimet/Kaupunginvaltuusto/Kokous_2012020/Toimielinten_toimikauden_muuttaminen_org(89121)
Timestamp: 2020-02-16 20:13:06+00:00
Document Index: 16812299

Matched Legal Cases: ['§ 3', '§ 100', '§ 110', '§ 13', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24']

Toimielinten toimikauden muuttaminen orgnisaatiouudistuksesta johtuen | Rovaniemi
Kokous 20.1.2020
Toimielinten toimikauden muuttaminen orgnisaatiouudistuksesta johtuen
Kaupunginvaltuusto, kokous 20.1.2020
§ 3 Toimielinten toimikauden muuttaminen orgnisaatiouudistuksesta johtuen
Kaupunginhallitus, 13.1.2020
Ville Vitikka, kaupunginlakimies, ville.vitikka@rovaniemi.fi
Kaupunginvaltuusto päätti Rovaniemen kaupungin organisaatiouudistuksesta 11.11.2019 § 100 sekä hyväksyi kaupungille uuden hallintosäännön kokouksessaan 9.12.2019 § 110. Hallintosääntö on astunut voimaan 1.1.2020 alkaen.
Kuntalain 30 §:n mukaan kunnassa on oltava valtuuston lisäksi kunnanhallitus ja tarkastuslautakunta, joiden lisäksi valtuusto voi asettaa mm. kunnanhallituksen alaisena toimivia lautakuntia ja jaostoja mm. kunnanhallitukseen ja lautakuntiin. Kuntalain 32 §:n mukaan toimielimen jäsenet valitaan valtuuston toimikaudeksi, jollei valtuusto ole päättänyt, että heidän toimikautensa on valtuuston toimikautta lyhyempi, tai ellei toisin ole kuntalaissa säädetty. Käytännössä tämä tarkoittaa, että valtuusto voi vapaasti päättää toimielinten toimikauden pituudesta.
Kuntalain 34 §:ssä säädetään luottamushenkilöiden erottamisesta kesken toimikauden. Yksittäistä luottamushenkilöä ei voida erottaa kuin rikoksen perusteella. Toimielin kokonaisuudessaan (tai erikseen sen puheenjohtajisto) voidaan erottaa vain epäluottamuksen perusteella. Erottamattomuuden vastapainona luottamustoimi on määräaikainen. Luottamushenkilö valitaan tehtäväänsä edellä mainitulla tavalla asianomaisen toimielimen toimikaudeksi.
Kuntalain 70 §:ssä säädetään suostumuksesta luottamustoimeen ottamisesta sekä erosta luottamustoimesta. Luottamustoimeen voidaan valita vain henkilö, joka on suostunut ottamaan toimen vastaan. Luottamushenkilön tai henkilön, joka on ehdolla muuhun luottamustoimeen kuin valtuutetuksi, on valtuuston tai asianomaisen toimielimen pyynnöstä esitettävä selvitys seikoista, joilla voi olla merkitystä hänen vaalikelpoisuutensa arvioinnissa. Luottamustoimesta voi erota pätevästä syystä. Eron myöntämisestä päättää luottamushenkilön valinnut toimielin. Valtuusto myöntää eron valtuutetulle ja varavaltuutetulle.
Kuntalain 79 §:ssä säädetään luottamustoimen hoitamisesta. Luottamushenkilö pysyy toimessaan sen ajan, joksi hänet on valittu, ja sen jälkeenkin siihen saakka, kunnes toimeen on valittu toinen. Kesken toimikautta avoimeksi tulleeseen luottamustoimeen on valittava jäljellä olevaksi toimikaudeksi uusi luottamushenkilö.
Kaupunginhallitus esittää valtuustolle, että valtuusto:
päättää, että organisaatiouudistuksen myötä lakkaavien toimielinten eli teknisen lautakunnan, koulutuslautakunnan, vapaa-ajan lautakunnan, liikelaitoksen johtokunnan sekä aluelautakuntien toimikaudet päättyvät 20.1.2020;
toteaa, että 1.1.2020 voimaan astuneen hallintosäännön mukaan uusia toimielimiä ovat elinvoimalautakunta ja sivistyslautakunta, joiden toimikaudet alkavat 20.1.2020, ja joihin valtuuston tulee erikseen valita jäsenet ja varajäsenet. Elinvoimalautakunnan ja sivistyslautakunnan jäseniä ja varajäseniä valittaessa on kuntalaissa säädettyjen vaatimusten lisäksi otettava huomioon tasa-arvolain säännökset;
toteaa, että kaupunginhallituksen, keskusvaalilautakunnan, tarkastuslautakunnan, ympäristölautakunnan ja perusturvalautakunnan toimikaudet jatkuvat keskeytyksettä nykyisellä kokoonpanolla.
päättää, että uuden organisaation mukaiset määrärahamuutokset tehdään seuraavasti:
Aluelautakuntien määrärahat siirretään sivistyslautakunnalle lukuun ottamatta alueellisten palveluiden (hallintopalvelut) ja käyttösuunnitelmien (kehittämis- ja perustoiminta) määrärahoja, jotka siirretään elinvoimalautakunnalle.
Teknisen lautakunnan määrärahat siirtyvät kokonaisuudessaan elinvoimalautakunnalle.
Vapaa-ajan lautakunnan määrärahat siirtyvät kokonaisuudessaan sivistyslautakunnalle.
Kaupunginhallituksen työllisyyden, elinkeinojen ja kansainvälisen toiminnan sekä elinkeinojen kehittämisen määrärahat siirtyvät elinvoimalautakunnalle.
Muutettu talousarvio 2020 käsitellään kaupunginhallituksessa viimeistään 25.5. ja kaupunginvaltuustossa viimeistään 15.6.
Sanna Karhu esitti Juhani Juuruspolven ja Kalervo Björkbackan kannattamana, että kaupunginhallitus päättää esittää valtuustolle, että organisaatiouudistuksen ollessa kokonaisuudistus, valtuusto
päättää, että kaikkien nykyisten toimielinten toimikausi päättyy 20.1.2020,
valitsee kaikki toimielimet uudelleen,
päättää, että uusien toimielinten toimikausi on 20.1.2020 - 31.5.2021, sekä
Vapaa-ajan lautakunnan määrärahat siirtyvät sivistyslautakunnalle sekä lapsi- ja nuorisoasian jaostolle toimivaltajaon mukaisesti.
Muutettu talousarvio 2020 käsitellään kaupunginhallituksessa viimeistään 25.5. ja kaupunginvaltuustossa viimeistään 15.6.2020
Kaupunginhallitus päätti yksimielisesti Sanna Karhun esityksen mukaisesti.
Lisäksi kaupunginhallitus päätti, että kaupunginhallituksen 13.1.2020 työjärjestystä muutetaan niin, että kaupunginhallituksen esityslistalle lisätään valtuuston vaalilautakunnan, keskusvaalilautakunnan, valtuuston puheenjohtajien, kaupunginhallituksen, tarkastuslautakunnan, ympäristölautakunnan ja perusturvalautakunnan jäsenten ja varajäsenten valinta.
Kaupunginhallitus 13.1.2020 § 13 esittää kaupunginvaltuustolle,​ että valtuusto:
päättää,​ että kaikkien nykyisten toimielinten toimikausi päättyy 20.1.2020,​
valitsee kaikki toimielimet uudelleen,​
päättää,​ että uusien toimielinten toimikausi on 20.1.2020 -​ 31.5.2021,​ sekä
päättää,​ että uuden organisaation mukaiset määrärahamuutokset tehdään seuraavasti:
Aluelautakuntien määrärahat siirretään sivistyslautakunnalle lukuun ottamatta alueellisten palveluiden (hallintopalvelut) ja käyttösuunnitelmien (kehittämis-​ ja perustoiminta) määrärahoja,​ jotka siirretään elinvoimalautakunnalle.
Vapaa-​ajan lautakunnan määrärahat siirtyvät sivistyslautakunnalle sekä lapsi-​ ja nuorisoasian jaostolle toimivaltajaon mukaisesti.
Kaupunginhallituksen työllisyyden,​ elinkeinojen ja kansainvälisen toiminnan sekä elinkeinojen kehittämisen määrärahat siirtyvät elinvoimalautakunnalle.
Muutettu talousarvio 2020 käsitellään kaupunginhallituksessa viimeistään 25.5. 2020 ja kaupunginvaltuustossa viimeistään 15.6.2020
Toimielimet, Sarastia Oy, CaseM-tuki, tietohallinto, luottamushenkilörekisteri, talouspäällikkö
§ 4 Valtuuston vaalilautakunnan valinta
§ 5 Valtuuston puheenjohtajan ja varapuheenjohtajien valinta
§ 6 Valtuuston kokousten pöytäkirjanpitäjän ja valtuuston sihteerin määrääminen
§ 7 Hallintosäännön muuttaminen
§ 8 Kaupunginhallituksen jäsenten ja varajäsenten valinta
§ 9 Tarkastuslautakunnan jäsenten ja varajäsenten valinta
§ 10 Keskusvaalilautakunnan jäsenten ja varajäsenten valinta
§ 11 Elinvoimalautakunnan jäsenten ja varajäsenten valinta
§ 12 Perusturvalautakunnan jäsenten ja varajäsenten valinta
§ 13 Sivistyslautakunnan jäsenten ja varajäsenten valinta
§ 14 Ympäristölautakunnan jäsenten ja varajäsenten valinta
§ 15 Lapin liiton valtuuston toimikauden jatkuminen
§ 16 Valtuustoaloite palveluverkkostrategia 2030 (lisäpykälä)
§ 17 Valtuustoaloite työhyvinvoinnin lisääminen työpäivien huokoistamisella (lisäpykälä)
§ 18 Valtuustoaloite yhtäläiset oikeudet koulukuljetuksiin uusioperheissä (lisäpykälä)
§ 19 Valtuustoaloite mielenterveys- ja päihdepalveluita koskeva selvitys (lisäpykälä)
§ 20 Valtuustoaloite omistajaohjauksen toteutuminen (lisäpykälä)
§ 21 Valtuustoaloite kaupunki selvittää ulkomaisten bussien vaihtoehtoisia pysäköinti- ja varikkoratkaisuja (lisäpykälä)
§ 22 Valtuustoaloite kaupungin päättäjille järjestettävä ilmastoseminaareja, kaupungin ilmasto-ohjelma päivitettävää ja ilmastopäätöksenteko otettava jatkuvaksi osaksi kaupunginvaltuuston työskentelyä (lisäpykälä)
§ 23 Valtuustoaloite koulujen merkitys koko alueelle (lisäpykälä)
§ 24 Valtuustoaloite Rovaniemen kaupunki tutkii mahdollisuutta liittyä metsänomistajajäseneksi Rovaniemen Metsänhoitoyhdistykseen (lisäpykälä)